ডিকি বার্ড
হ্যারল্ড ডেনিস বার্ড, এমবিই (, জন্ম: ১৯ এপ্রিল, ১৯৩৩) বার্নসলে এলাকায় জন্মগ্রহণকারী অবসরপ্রাপ্ত ও খ্যাতনামা ইংরেজ ক্রিকেট আম্পায়ার। তিনি একসময় ক্রিকেট বিশ্বে ডিকি বার্ড নামে খ্যাত ও বিশ্বের শ্রেষ্ঠ আম্পায়ার হিসেবে সকল ক্রীড়ামোদীর প্রশংসা কুড়ান। তাঁর জন্ম ইংল্যান্ডের ইয়র্কশায়ারের বার্নসলে এলাকায়। আন্তর্জাতিক ক্রিকেট খেলাগুলো অপূর্ব দক্ষতার সাথে আম্পায়ার হিসেবে নিরপেক্ষভাবে দায়িত্ব পালন করে অবসর নিয়েছেন। শৈশবে স্কুল জীবনে ডিকি নামে উপাধি পান তিনি। একজন খনি শ্রমিকের সন্তান হিসেবে ডিকি বার্ড সাউথ ইয়র্কশায়ারের স্টেইনক্রস গ্রামে বাস করতেন। ১৯৪৪ সালে বার্ড একাদশ শ্রেণীর পরীক্ষায় অকৃতকার্য হয়ে র‌্যালী সেকেন্ডারী মডার্নের জন্য ১৫ বছর বয়সে ১৯৪৮ সালে বাড়ী ত্যাগ করেন। এছাড়াও কয়লা খনিতে কাজ করার সময় তিনি মনে করলেন যে কাজটি তার জন্য উপযুক্ত নয়। এরপরই তিনি খেলাধুলায় নিজেকে সম্পৃক্ত করেন ও মনোনিবেশ ঘটান। ব্যক্তিগত জীবনে তিনি চিরকুমার অর্থাৎ বিয়ে করেননি।
অ্যালান বর্ডার পদক
অ্যালান বর্ডার পদক () অস্ট্রেলিয়ার ক্রিকেটে সবচেয়ে মর্যাদাজনক ব্যক্তিগত পুরস্কাররূপে গণ্য করা হয়। এ পদকটি ২০০০ সালে প্রবর্তিত করা হয়। সাবেক ও বিখ্যাত অস্ট্রেলীয় ক্রিকেট অধিনায়ক অ্যালান বর্ডারের কীর্তিগাঁথাকে তুলে ধরতে এ পদকের নামকরণ করা হয়েছে। অ্যালান বর্ডারের সময়কালীন বিখ্যাত ক্রিকেটার, গণমাধ্যম ব্যক্তিত্ব ও আম্পায়ারদের ভোটের এ পদক প্রদান করা হয়। ৩-২-১ ভিত্তিতে প্রতি খেলা শেষে একদিনের আন্তর্জাতিক ও টেস্ট খেলোয়াড়দেরকে পুরস্কার বিজয়ী হবার সমান সুযোগের জন্য মূল্যায়ন করা হয়। পুরস্কার প্রদানের রাতে দেয়া হয়: